Rs 155 કરોડના બિટકોઈન ખંડણી કેસમાં શૈલેષ ભટ્ટ અને સાગરિતોની તપાસ દરમિયાન એવી વિગતો ફલિત થઈ છે કે, મલ્ટીલેવલ માર્કેટિંગ સ્કીમ જેવી જુદી જુદી પોન્ઝી સ્કીમો શરૂ કરી પ્રજાના કરોડો રૂપિયા ઊઘરાવી કંપનીઓ બંધ કરી આરોપીઓ ભાગી છૂટ્યાં છે. આવી સ્કીમો ચલાવતા આરોપીઓને સામે કડક કાર્યવાહી કરાશે. બીજી તરફ, બન્ને ખંડણી કેસમાં મહત્વના આરોપી ગણાતાં નલિન કોટડિયા પછી શૈલેષ ભટ્ટ સામે કલમ 70 મુજબનું વોરન્ટ મેળવવા કાર્યવાહી હાથ ધરાઈ છે. કોટડિયા અને શૈલેષ ભટ્ટના ફોટોગ્રાફ્સ રાજ્યના 571 પોલીસ સ્ટેશનમાં મોકલવાની કાર્યવાહી હાથ ધરાઈ છે.